لعالم نّاطق ب لعربية هوما مجموعة من 22 دولة لي لوغة رسمية ديالها ؤلا وحدة من لّوغات رّسمية ديالها هيّا لعربية، ؤ لّي هوما أعضاء ف جامعة دول لعربية. لأغلبية د هاد دول كاينين ف غرب اسيا، شمال افريقيا، و لقرن لإفريقي. لعالم ناطق ب لعربية كايمتد من لمحيط لأطلسي ف لغرب، تال لخليج لعربي ف شرق، و من لبحر لبيض لمتوسط ف شمال، تال لمحيط لهندي ف لجنوب شرقي. واخا مالطا، لي هي جزيرة ف لبحر لبيض لمتوسط، عندها لوغة مشتقة من لعربية، ما كاتعتابرش من دول ناطقة ب لعربية، ونفس شي ب نسبة ل تشاد، إيريتريا، و إسرائيل، لي كايعتارفو ب لعربية كا وحدة من لوغات رسمية ديالهم، ولاكين ما كايتعتابروش دول ناطقة ب لعربية، حيتاش هوما ماشي دول أعضاء ف لجامعة لعربية، (واخا تشاد و إيريتريا طلبو عضوية كاملة ف لجامعة ف 2014). لعالم نّاطق ب لعربية فيه 422 مليون د ناس (حتال 2012)، ؤ نّاتج دّاخلي ليجمالي ديال 2.782 تريليون دولار (2018). لمنطقة شّرقية كاتسما لمشرق العربي، و لمنطقة لغربية كاتسما لمغرب العربي ؤلا لمغرب لكبير.